
„ĉar ĉiu, kiu sin altigas, 

; estos igita; kaj kiu sin 
kem o estos altigita; | 
UJ „LUKO; J = 


Kaj li parolis ĉi tiun parabolon al iuj, kiuj fidis al si, ke ili 
estas justaj, kaj malestimis aliajn: Du viroj supreniris en 
la templon, por preĝi; unu Fariseo, kaj la alia impostisto. 
La Fariseo staris kaj preĝis en si tiel: Dio, mi Vin dankas, 
ke mi ne estas kiel aliaj homoj, rabistoj, maljustaj, 
adultuloj, aŭ eĉ kiel ĉi tiu impostisto. Mi fastas dufoje en 
la semajno, mi donas dekonaĵojn el ĉio, kion mi posedas. 
Kaj la impostisto, starante malproksime, ne volis ecx levi 
la okulojn al la cxielo, sed frapis sian bruston, dirante: 
Dio estu favora al mi pekulo. Mi diras al vi:CXi tiu 
malsupreniris al sia domo pravigita prefere ol la alia; 
cxar cxiu, kiu sin altigas, estos humiligita; kaj kiu sin 
humiligas, tiu estos altigita. LUKO 18:9-14 


...li ne forgesas la krion de humiluloj. PSALMO 9:12 


La Eternulo ekstermos ĉiujn flatajn lipojn, Kaj la langon, 
kiu parolas malhumile; PSALMO 12:3 


Feliĉa estas tiu homo, kiu fidas la Eternulon Kaj ne 
respektas la fierulojn kaj tiujn, kiuj dekliniĝas al mensogo. 
PSALMO 40:4 


Kvankam la Eternulo estas alta, Li tamen respektas 
humilulojn; Sed fierulojn Li konas de malproksime. 
PSALMO 138:6 


Kiam venas fiereco, tiam venas honto; Sed ĉe humiluloj 
estas saĝo. PROVERBO 11:2 


La Eternulo pereigos la domon de la fieruloj, Sed la limon 
de la vidvino Li fortikigos. PROVERBROJ 15:25 


La timo antaŭ la Eternulo estas instruo de saĝo; 
kaj antaŭ honoro estas humileco. PROVERBO 15:33 


CXiu fierulo estas abomenajxo por la Eternulo; kvankam 
mano kunmante, li ne restos senpuna. PROVERBO 16:5 


Antaŭ la pereo iras fiereco, Kaj antaŭ la falo iras fiereco. 
Pli bone estas esti humila kun humiluloj, Ol dividi 
rabadon kun fieruloj. PROVERBO 16:18-19 


Antaŭ pereo la koro de homo estas fiera, Kaj antaŭ 
honoro estas humileco. PROVERBoj 18:12 


Per humileco kaj timo antaŭ la Eternulo estas riĉeco kaj 
honoro kaj vivo. PROVERBO 22:4 


La fiereco de homo humiligas lin; Sed la honoro subtenas 
la humilulojn en spirito. PROVERBO 29:23 


Malvirtulo en sia fiereco persekutas malricxulon; Ili estu 
kaptitaj per la intencoj, kiujn ili elpensis. Ĉar la malvirtulo 
fanfaronas pri la deziro de sia koro, Kaj la avidulo benas, 
kiun la Eternulo abomenas. La malvirtulo pro la fiereco 
de sia vizaĝo ne serĉas Dion; Dio ne estas en ĉiuj liaj 
pensoj. PSALMO 10:2-4 


Ĉar kiu diferencigas vin de alia? kaj kion vi havas, 
kion vi ne ricevis? nun se vi gxin ricevis, kial vi fieras, 
kvazaux vi gxin ne estus ricevinta? 1 KORINTANOJ 4:7 


Sed li donas pli da graco. Tial li diras: Dio rezistas al la 
fieruloj, sed al la humiluloj donas gracon. JAKOBO 4:6 


Tiel same, vi pli junaj, submetu vin al la maljunuloj. 

Jes, vi ĉiuj estu submetitaj unu al alia, kaj vestu vin per 
humileco; ĉar Dio rezistas al la fieruloj kaj donas gracon 
al la humiluloj. Humilu vin do sub la potenca mano de Dio, 
por ke Li altigu vin ĝustatempe: 1 PETRO 5:5-6 


Ĉar ĉio, kio estas en la mondo, la dezirego de la karno 
kaj la dezirego de la okuloj kaj la fiereco de vivo, 

ne estas de la Patro, sed estas de la mondo. 

1 JOHANO 2:16 


